



**Spoločnosť Kingston Technology v roku 2021 viedla rebríček dodávateľov SSD diskov**

**Pokračujúci rast v 4. štvrťroku upevnil prvé miesto v rebríčku za celý rok**

***Bratislava – 17. marec 2022 –*** Spoločnosť [Kingston Digital Europe Co LLP](https://www.kingston.com/), ktorá je výrobcom flash pamäťových zariadení a pobočkou Kingston Technology Company, svetového lídra v oblasti pamäťových produktov a technologických riešení, oznámila, že zakončila úspešný rok 2021 na prvej pozícii na trhu z hľadiska podielu predaných SSD jednotiek. Dopyt po SSD zostal vysoký aj v 4. štvrťroku 2021 vďaka pokračujúcemu rastu v klientskych, firemných, aj OEM sektoroch. Spoločnosť Kingston tiež v októbri rozšírila svoje portfólio uvedením dvoch nových, vysoko výkonných klientskych M.2 NVMe PCIe Gen 4 SSD diskov [KC3000](https://www.kingston.com/ssd/kc3000-nvme-m2-solid-state-drive) a [Kingston FURY Renegade](https://www.kingston.com/ssd/gaming/kingston-fury-renegade-nvme-m2-ssd).

Údaje o podiele na trhu od analytickej výskumnej spoločnosti TRENDFOCUS ukázali, že Kingston je jednotkou na trhu klientskych SSD – podiel jednotiek v tomto sektore dosiahol 22,2 %, čo predstavuje 22,3 milióna klientskych SSD dodaných za celý rok 2021. V samotnom 4. štvrťroku vzrástol podiel spoločnosti Kingston v predajnom kanáli na trhu klientskych SSD diskov na solídnych 26,8 %, čo svedčí o zdravom medziročnom raste počtu kusov a to napriek pokračujúcemu nedostatku komponentov. Podľa spoločnosti TRENDFOCUS sa celkový počet klientskych SSD jednotiek v roku 2021 medziročne zvýšil o 12,4 %. Počet SSD jednotiek pre notebooky sa medziročne zvýšil o 12%, zatiaľ čo pri stolných počítačoch bol v rovnakom období len mierny 1% nárast – to odráža rýchle zavádzanie SSD diskov do klientskych zariadení najmä pre vyšší výkon, malé rozmery a nižšiu spotrebu energie. Spoločnosť Kingston si udržiava konkurenčnú výhodu vďaka tesnej spolupráci so svojimi dodávateľmi, partnermi a zákazníkmi, aby zostala flexibilná a dokázala sa prispôsobiť neustále sa meniacim potrebám a podmienkam na trhu.

„V roku 2021 došlo k takmer 9% nárastu celkových dodávok osobných počítačov1, čo znamená najvyšší objem dodávok od roku 2014. Zvýšenie dopytu po výkonnejších počítačoch posilnilo už i tak vysokú mieru začleňovania SSD diskov do notebookov a naďalej podporovalo príležitosti pre rast,“ povedal Don Jeanette, viceprezident spoločnosti TRENDFOCUS.

„Výsledky prieskumu za rok 2021 potvrdzujú rastúci význam a pozíciu spoločnosti Kingston na trhu SSD diskov,“ povedal Tony Hollingsbee, obchodný manažér pre SSD spoločnosti Kingston v regióne EMEA. „Kingston je už 35 rokov stabilným a dôveryhodným výrobcom vysoko výkonných riešení na ukladanie dát. V uplynulom desaťročí sme pokračovali v konsolidácii nášho produktového portfólia a ponúkame SATA a NVMe SSD disky optimalizované pre stolné počítače aj notebooky. Dosiahnutie tohto úspechu si vyžiadalo veľké úsilie celého tímu vrátane našich partnerov, predajcov a zákazníkov. Som rád, že tento úspech môžeme spoločne zdieľať. Za to by som rád všetkým poďakoval.“

Viac informácií nájdete na [kingston.com](https://www.kingston.com/?utm_source=pr).

1 Nevzťahuje sa na chromebooky.

**Informácie o spoločnosti Kingston môžete nájsť na stránkach:**

[YouTube](http://www.youtube.com/kingstontechmemory) [Instagram](https://www.instagram.com/kingstontechnology)

[Facebook](http://www.facebook.com/kingstontechnologyeurope) [LinkedIn](http://www.linkedin.com/company/kingston)

[Twitter](https://twitter.com/KingstonTech) [Kingston Is With You](https://www.kingston.com/landing/kingston-is-with-you)

**O spoločnosti Kingston Digital Europe Co LLP.**

Kingston Digital Europe Co LLP a Kingston Technology Company, Inc., sú súčasťou rovnakej korporátnej skupiny („Kingston“). Kingston je najväčší svetový nezávislý výrobca pamäťových produktov. Pomáha nájsť riešenia používané v bežnom živote na prácu aj zábavu od notebookov a stolných počítačov, cez veľké dáta, až po zariadenia využívajúce IoT v chytrých, či nositeľných zariadeniach, v prototypovaní a výrobe na mieru. Najväčší svetoví výrobcovia počítačovej techniky a poskytovatelia cloudových služieb sa vo svojom vývoji spoliehajú na Kingston. Naše zaujatie pre vec posúva technológie, ktoré nás sprevádzajú každý deň. Nevyrábame iba produkty, ale pomáhame naplniť očakávania našich zákazníkov a vytvárame riešenia, ktoré dokážu niečo zmeniť k lepšiemu. Kingston je s vami – Kingston Is With You. Viac o nás nájdete na [Kingston.com](http://www.kingston.com/?utm_source=pr).

**Redakčná poznámka:** Ak máte záujem o ďalšie informácie, testovacie produkty alebo rozhovory s vedúcimi pracovníkmi, kontaktujte prosím Debbie Fowler, Kingston Technology Europe Co LLP, Kingston Court, Brooklands Close, Sunbury-on-Thames, TW16 7EP. Obrázky pre médiá môžete nájsť na propagačnej stránke Kingston [na tomto odkaze](https://www.kingston.com/en/company/press).

###

Kingston a logo Kingston sú registrované ochranné známky Kingston Technology Corporation. IronKey je registrovaná ochranná známka spoločnosti Kingston Digital, Inc. Všetky práva vyhradené. Všetky ochranné známky môžu byť majetkom príslušných vlastníkov.

**Kontakty pre médiá:**

Debbie Fowler
Kingston Technology Europe Co LLP

07775695576

Dfowler@kingston.eu

Juraj Redeky

TaktiQ Communications s.r.o.

+421 911 478 280

juraj.redeky@taktiq.com